На основу члана 37 Статута града Ниша ("Службени лист града Ниша", број 88/08),

 Скупштина Града Ниша на седници одржаној \_\_\_\_\_\_2016. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Народног позоришта у Нишу за 2015.годину, број 01-336 од 29.02.2016. године, који је Одлуком број 01-339 од 29.02.2016. године усвојио Управни одбор Установе.

 II Решење доставити Народном позоришту у Нишу, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 23 Статута Народног позоришта у Нишу, Упрaвни одбор ове установе, на седници одржаној 29.02.2016. године, усвојио је Извештај о раду и пословању Народног позоришта у Нишу за 2015. годину, број 01-336 од 29.02.2016. године, Одлуком број 01-339 и доставио га Управи културу на даље поступање.

 Народно позориште је у 2015. години одиграло83 представе. Укупан број гледалацау 2015. години био је22.065. Глумци Народног позоришта реализовали су шест премијерних представа и учествовали на пет фестивала.

И ове године осмишљене су активности којим се промовишу глумци, њихова стална присутност у јавности, учешће у заједничким кампањама локалне заједнице. Осим постојећих акција реализоване су и нове, претежно везане за млађу публику, од којих издвајамо уличне акције испред Канцеларије за младе у Обреновићевој улици, где су одобравани посебни попусти средњошколцима и студентима; акција „Улица европских вредности“ поводом обележавања 9. маја – Дана Европе; подржан пројекат „Амбасадори културе“; акција „Отворена Врата Народног позоришта“ реализована је сваког месеца, тим поводом Народно позориште је посетило преко хиљаду људи. Поводом Дана Народног позоришта организована је акција поделе специјалних ваучера на Синђелићевом тргу помоћу којих су грађани Ниша могли да остваре попуст на куповину карата

 Имајући у виду да је Извештај о раду и пословању Народног позоришта у Нишу за 2015. годину сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

НАЧЕЛНИК

 Небојша Стевановић